מתן צור

מתן צור (נולד בי"ד בכסלו תשמ"ט, 22 בנובמבר 1988) הוא קומיקאי, שחקן, תסריטאי ישראלי דתי לאומי וחבר בהרכב הקומי אנדרדוס. נולד ברחובות לחנה ולשמואל צור, למד בתיכון בישיבה תיכונית - תורה ומדע ליד מכון לב (שם קיבל תעודת בגרות טכנולוגית, והשתתף בשלב הארצי של אולימפיאדת הפיזיקה הבינלאומית). לאחר סיום לימודי התיכון למד בישיבת ההסדר קריית שמונה, התגייס במסגרתה לשירות בצה"ל כלוחם בחיל התותחנים והשלים תואר ראשון בחינוך במכללת ליפשיץ. בישיבת ההסדר קריית שמונה הכיר את חבריו נדב נוה ויאיר יעקבי. ב-2007 פנה נוה לצור והעלה לו את הרעיון לייסד הרכב קומי דתי, אך הרעיון נדחה. בשנת 2011 פנה שוב נוה אל צור ואל יעקבי, והרעיון יצא לפועל. יעקבי המליץ להוסיף חבר נוסף בשם אשר בן-אבו, שהכיר בעבר. במסגרת הפעילות המשותפת העלה ההרכב אנדרדוס סרטוני רשת רבים, קליפים, פרסומות, שלושה מופעי מערכונים ושלושה מחזות זמר לילדים, וזכה לפרסום רב. במאי 2012 הקים צור יחד עם אור רייכרט את דף הפייסבוק "פרסומי חרטא" - "חברת פרסום פיקטיבית המתמקדת במגזר הדתי לאומי", בפברואר 2013 הודיעו על סגירת "פרסומי חרטא". צור עבד כתסריטאי וקופירייטר בעבר עבור מועמדים פוליטיים שונים, לקוחות פרטיים, כתיבה סרטונים למשרדי ממשלה, וגם בדרמות הקומיות 'מעמול', 'אסי וטוביה' ו'הרפתקאות אסי וטוביה בעיר דוד' בערוץ מאיר לילדים. ב-2011 התחיל לכתוב כעיתונאי מגזין מקום בעולם של עולם קטן, בשנת 2013 כתב טור קבוע באתר nrg. בשנת 2013–2016 כתב טור סאטירי וכתבות במגזין מוצש ו"דיוקן" של מקור ראשון.  בסוף שנת 2012 התחיל להגיש ברדיו גלי ישראל תוכנית רדיו שבועית בשם "משחק הכיסאות" עם נעם יעקובסון. מ-2017 היה כותב והגיש בפינת המועדון בתוכנית היום שהיה עם גיא זהר עד למיזוג רשת וערוץ עשר בינואר 2019. בשנים 2017–2018 השתתף בתוכנית הסאטירה "עד כאן!" בתאגיד השידור הישראלי "כאן 11" ביחד עם קומיקאים צעירים וכוכבי רשת. שיחק בעונת 2018 בסדרת הרשת לילדים "רצים למשנה" לצד נעם יעקבסון ועוד. בשנת 2015 שיחק במחזמר "יוסל'ה קמצן קדוש" שכתב שי להב וביים אורי אומנותי לצד עודד מנשה ועוד. ב-2019 היה פרזנטור בסרטונים של איחוד מפלגות הימין. מחזאי שותף ושחקן בחמישה מחזות זמר של אנדרדוס - "חלומות במגירה", "הדייג ודג הזהב", "מערת האוצר", "הרפתקה בחלל" ו"הרפתקאות האביר פומפידור", כתיבה ומשחק בשלושה מופעי המערכונים של אנדרדוס - אנדרדוס 1, אנדרדוס 2, והמופע שהושק ב-2019 - "גברים שהשתיקה יפה להם". ב-2018 הוציא הגדה של פסח בשם "הגדה בהפרעה" המשלבת את טקסט ההגדה עם, קטעים הומוריסטיים ומלווה באיורים של אלחנן בן אורי בהוצאת 'ידיעות ספרים'. מיולי 2019 ועד דצמבר 2019 הוא הקליט ושידר פודקאסט קומי-פוליטי-אקטואלי-מגזרי-שבועי "יורים בנגמ"ש" יחד עם יאיר יעקבי. בפברואר 2020 הקים יחד עם יהונתן טוכפלד ואור אסולין את אתר התוכן "מוקצה" המיועד לצעירים במגזר הדתי-לאומי. ממאי 2021 הוא ויאיר יעקבי משדרים הסכת בכאן הסכתים בשם "צור ויעקבי" שמהווה המשך ל"יורים בנגמ"ש". תסריטאי הסדרה לנוער "אספמיא" שעלתה לאוויר בקיץ 2022. סדרה מפרויקט רצים לגמרא (שבא כפרויקט נוסף בעקבות "רצים למשנה" לילדים) בשיתוף "עמותת סולמות". לצור יש ערוץ יוטיוב, עם למעלה מ-200 אלף צפיות. מתן נשוי לאביטל ואב לחמישה. מתגורר בלוד. במלחמת חרבות ברזל התגייס לשירות קרבי ברצועת עזה. מדיה וקבצים בנושא מתן צור בוויקישיתוף מתן צור, ברשת החברתית פייסבוק מתן צור, ברשת החברתית אקס (טוויטר) מתן צור, ברשת החברתית טיקטוק מתן צור, סרטונים בערוץ היוטיוב מתן צור, במיזם "אישים" לתיעוד היצירה הישראלית מתן צור, במסד הנתונים הקולנועיים IMDb (באנגלית) מתן צור, באתר MusicBrainz (באנגלית) דודו כהן, מסע בן נשמות - ראיון מרתק עם מתן צור, אתר הידברות שגיאות פרמטריות בתבנית:יוטיוב 'סוג: מתן צור בריאיון על הקליפ המוצלח' אינו ערך חוקי את אחלה חסודה, מתן צור בריאיון על הקליפ המוצלח בערוץ "חדר החדשות צפון", באתר יוטיוב (אורך: 03:35), 12 באוגוסט 2012 מתן צור בערוץ 7 מתן צור על העבודה שלו כיוצר תוכן באתר מקור ראשון מתן צור ויאיר יעקבי , בפודקאסט (הסכת) קומי סאטירי, באתר כאן – תאגיד השידור הישראלי פרסומי חרטא - אודות, באתר פייסבוק סגירה, בדף של "פרסומי חרטא" בפייסבוק, 19 בפברואר 2013 אפי אברהם, ‏אנדרדוס ולאטמה ישתפו פעולה ברדיו גלי ישראל, באתר "סרוגים", 26 בנובמבר 2012 שירה כהן, בין "אנדרדוס" ל"יוסל'ה קמצן קדוש": מתן צור על הבמה, באתר הידברות, ‏13 בדצמבר 2015 אטילה שומפלבי ואלכסנדרה לוקש, כשאלוהים דרך על לגו: ההגדה הכי מופרעת בכיתה, באתר ynet, 15 במרץ 2018 תוכנית יורים בנגמ"ש אתר "מוקצה" תוכנית צור ויעקבי